**Dôvodová správa**

**A. Všeobecná časť**

Na rokovanie Národnej rady Slovenskej republiky sa predkladá na základe Plánu legislatívnych úloh vlády Slovenskej republiky na rok 2013[[1]](#footnote-2)) *vládny* *návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony* (ďalej len „návrh zákona“).

Účelom tohto návrhu zákona je:

čiastočná implementácia smernice Európskeho parlamentu a Rady 2012/17/EÚ z 13. júna 2012, ktorou sa mení a dopĺňa smernica Rady 89/666/EHS a smernice Európskeho parlamentu a Rady 2005/56/ES a 2009/101/ES, pokiaľ ide o prepojenie centrálnych registrov, obchodných registrov a registrov spoločností (Ú. v. EÚ L 156, 16.6.2012); transpozičný termín: do 7. júla 2014 (ďalej len „smernica“),

implementácia úlohy B.1. z uznesenia vlády Slovenskej republiky uznesenia vlády Slovenskej republiky č. 235 z 31. mája 2012 v rozsahu opatrenia č. 22 z oblasti obchodného práva Akčného plánu boja proti daňovým podvodom na roky 2012 až 2016;

implementácia úlohy B.4. a B.9. z uznesenia vlády Slovenskej republiky č. 153 z 3. apríla 2013 k Správe o stave podnikateľského prostredia v Slovenskej republiky s návrhmi na jeho zlepšovanie;

úprava transpozičnej prílohy transpozičných právnych predpisov v dôsledku prijatia a publikovania smerniceEurópskeho parlamentu a Rady 2012/30/EÚ z 25. októbra 2012 o koordinácii ochranných opatrení, ktoré členské štáty vyžadujú od obchodných spoločností na ochranu záujmov spoločníkov a tretích osôb v zmysle druhého odseku článku 54 Zmluvy o fungovaní Európskej únie, pokiaľ ide o zakladanie akciových spoločností a udržiavanie a zmenu ich základného imania, s cieľom dosiahnuť rovnocennosť týchto opatrení (prepracované znenie);[[2]](#footnote-3))

reakcia na podnety aplikačnej praxe.

Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade aj s právom Európskej únie.

Navrhovaná právna úprava bude mať dopad na štátny rozpočet, nebude mať dopad na rozpočty obcí alebo rozpočty vyšších územných celkov a nezakladá nároky na pracovné sily a organizačné zabezpečenie. Materiál nemá vplyv na životné prostredie, ani sociálne vplyvy. Materiál má vplyv na podnikateľské prostredie.

1. ) Pozri uznesenie vlády Slovenskej republiky č. 693 z 12. decembra 2012. [↑](#footnote-ref-2)
2. ) Pozri úlohu B.5. z uznesenia vlády Slovenskej republiky č. 155 z 3. apríla 2013. [↑](#footnote-ref-3)